Rješenje Općeg suda (osmo vijeće) od 11. ožujka 2016. – Eden Green Vivai Piante di Verdesca Giuseppe i dr. protiv Komisije
(predmet T‑437/15)
„Tužba za poništenje – Poljoprivreda – Zaštita od organizama štetnih za bilje – Mjere za sprečavanje unošenja u Uniju bakterije Xylella fastidiosa i njezina širenja unutar Unije – Regulatorni akt koji podrazumijeva provedbene mjere – Nedostatak osobnog interesa – Nedopuštenost“
1.                     Tužba za poništenje – Fizičke ili pravne osobe – Pojam regulatornog akta – Svi akti opće primjene osim zakonodavnih akata – Komisijina odluka koja se odnosi na mjere za sprečavanje unošenja u Uniju bakterije Xylella fastidiosa i njezina širenja unutar Unije – Uključenost (čl. 263. st. 4. UFEU‑a) (t. 21.)
2.                     Tužba za poništenje – Fizičke ili pravne osobe – Regulatorni akti – Akti koji ne podrazumijevaju provedbene mjere i izravno se odnose na tužitelja – Pojam provedbenih mjera – Mjerila – Komisijina odluka koja se odnosi na mjere za sprečavanje unošenja u Uniju bakterije Xylella fastidiosa i njezina širenja unutar Unije – Akt koji sadržava provedbene mjere (čl. 263. st. 4. UFEU‑a; Odluka Komisije 2015/789, čl. 9. i Prilog I.) (t. 23., 30., 33.)
3.                     Tužba za poništenje – Fizičke ili pravne osobe – Akti koji se na njih izravno i osobno odnose – Osobni utjecaj – Mjerila – Mjere za sprečavanje unošenja u Uniju bakterije Xylella fastidiosa i njezina širenja unutar Unije – Tužba proizvođača maslinovog ulja koji su dio gospodarskih subjekata na koje se odluka odnosi, a da pritom nisu pojedinačno navedeni oni na koje se primjenjuju predmetne odredbe – Nepostojanje osobnog interesa – Nedopuštenost (čl. 263. st. 4. UFEU‑a; Odluka Komisije 2015/789, čl. 9. i Prilog I.) (t. 35., 36.)
Predmet
Zahtjev za poništenje Provedbene odluke Komisije (EU) 2015/789 od 18. svibnja 2015., o mjerama za sprečavanje unošenja u Uniju organizma Xylella fastidiosa (Wells et al.) i njegova širenja unutar Unije (SL L 125, str. 36.), i posebno, njezinih članaka 6. i 9. u vezi s Prilogom I. te odluke.
Izreka
1.
Tužba se odbija.
2.
Eden Green Vivai Piante di Verdesca Giuseppe i 38 drugih tužitelja čija su imena navedena u prilogu nalaže se snošenje troškova, uključujući troškove postupka privremene pravne zaštite.